text: Bir padşah sarayında oturarkən bayırda səs-küy eşidir. Baxanda görür ki, bir yaşlı adam alma satır. Ətrafı müştərilərlə doludur. Padşah baş vəziri çağırıb deyir: - Al bu 5 qızılı, get mənə alma al. Baş vəzir vəzirlərdən birini çağırır: - Bu 4 qızılı götür, get alma al. Vəzir əyanlardan birini çağırır: - Al bu 3 qızılı, get alma al. Əyan mühafizə rəisini çağırır: - Al bu 2 qızılı, get alma al. Rəis mühafizəçini çağırır: - Al bu 1 qızılı, get alma al. Mühafizəçi alma satanın yaxasından tutub deyir: - Ey, nə qışqırırsan? Bura bazardır, yoxsa saray? Buradan get, almalarını və arabanı müsadirə edirəm. Mühafizəçi rəisinin yanına qayıdıb deyir: - Budur 1 qızıla yarım araba alma aldım. Rəis əyanın yanına gedir: - Budur, 2 qızıla bir kisə alma. Əyan vəzirin yanına gedir: - Budur, 3 qızıla bir çanta alma. Vəzir baş vəzirin yanına gedir: - Budur, 4 qızıla yarım torba alma. Baş vəzir padşahın hüzuruna çıxır: - Şah sağ olsun, 5 qızıla beş alma aldım.  Padşah düşünür: "Beş qızıla beş alma. Adamlar necə həvəslə alırdı, deməli camaatın vəziyyəti çox yaxşıdır. O alma ağacını su ilə böyüdürlər, dərhal su pulunu iki dəfə  artırmalıyıq!